03/02/2022 | Administración LocalMunicipal
Pontedeume
Aprobación definitiva do Regulamento constitutivo da mesa pola convivencia escolar do Concello de Pontedeume

O Pleno do Concello de Pontedeume, en sesión ordinaria celebrada o día 28 de outubro de 2021, aprobou inicialmente o “Regulamento constitutivo da mesa pola convivencia e a igualdade escolar do Concello de Pontedeume”. Someteuse o expediente a exposición pública por prazo de trinta días hábiles, por medio de anuncio no Boletín Oficial da Provincia núm.214 de 10 de novembro de 2021, no taboleiro de anuncios e na sede electrónica do concello. Transcorrido o prazo de exposición ao público, sen que se presentase reclamación algunha, e consonte ao establecido no artigo 49 apartado c) da Lei 7/1985, do 2 de abril, reguladora das Bases do Réxime Local, o dito acordo queda elevado automaticamente a definitivo, procedéndose á publicación do texto íntegro do “Regulamento constitutivo da mesa pola convivencia e a igualdade escolar do Concello de Pontedeume”, para xeral coñecemento, en cumprimento do establecido no artigo 70.2 da Lei 7/1985, do 2 de abril, tendo en conta o artigo 65.2 do mesmo texto legal. De conformidade co establecido na Lei 7/85 de 2 de abril, reguladora das bases de réxime local, no seu artigo 25) puntos e), n) e o), polo que se regula a “. avaliación e información de situacións de necesidade social e a atención inmediata a persoas en situación ou risco de exclusión social”, a “participación na vixilancia do cumprimento da escolaridade obrigatoria” e nas “actuacións na promoción da igualdade entre homes e mulleres así como contra a violencia de xénero” é necesario para o correcto cumprimento destas normas, por parte da comunidade educativa do Concello de Pontedeume, a constitución dun órgano de vixilancia que avalíe e fomente as boas prácticas de civismo e respecto dentro do noso ámbito educativo municipal redundando así nun detrimento do absentismo e abandono escolar. Créase, con base no anterior, a Mesa Local pola Convivencia Escolar do Concello de Pontedeume que terá as competencias, funcións e estruturas que estableza este regulamento. Terase en conta, igualmente, o disposto no Regulamento de participación cidadá aprobado. A Mesa pola Convivencia Escolar é un órgano consultivo e asesor, de carácter non vinculante para o Concello de Pontedeume, en todas as cuestións que supoñan o desenvolvemento das súas funcións e competencias que redunden nun maior benestar social e calidade de vida do sector educativo no termo municipal. Esta Mesa pola convivencia escolar en ningún modo suplirá a representación que para o sector educativo poida implantar calquera norma de carácter superior. Ten como finalidade fundamental dar cumprimento ao establecido no artigo 27.2 da Constitución Española que sinala que “A educación terá por obxecto o pleno desenvolvemento da personalidade humana no respecto aos principios democráticos de convivencia e aos dereitos e liberdades fundamentais”, así como a cooperación entre todos os axentes da comunidade educativa co fin de avaliar a situación actual da convivencia escolar na nosa vila, detectar as posibles problemáticas e traballar conxuntamente para solventalas coa posta en marcha de talleres, charlas, actividades ou calquera outra acción destinada para tal efecto. Son funcións da Mesa pola Convivencia: 1) Estudar e analizar a situación en materia de convivencia escolar no Municipio de Pontedeume.2) Fomentar a mellora da convivencia no entorno escolar, favorecendo así unha mellora nas relacións interpersoais entre iguais e coas figuras de autoridade, así como a posta en práctica de valores e condutas prosociais que favorecen o éxito escolar e a integración do alumnado.3) Fomentar a coordinación entre todas as persoas que constitúen a comunidade educativa.4) Favorecer o desenvolvemento de actividades, plans ou programas que teñan por obxecto a mellora da convivencia escolar.5) Promover o deseño de actividades que, mediante plans de información e sensibilización da sociedade, eviten condutas discriminatorias, agresivas ou de estigmatización social.6) Elaborar, emitir e comunicar cantos informes se consideren oportunos co obxecto de mellorar a convivencia no eido educativo do concello de Pontedeume. A actuación da Mesa terá carácter integral e asumirá todos os aspectos relacionados co eido da educación e do benestar social, dende o punto de vista cultural, social, educativo e psicolóxico. A Mesa Local pola Convivencia artellarase a través do Pleno que estará composto por: Presidenta/e: A/O concelleira/o de Educación. A/O concelleira/o de Igualdade.1 Persoa representante da dirección de cada centro educativo de Pontedeume.1 Persoa representante do departamento de orientación de cada centro.1 Persoa representante da Anpa de cada centro.1 Persoa representante do alumnado de cada centro no que exista esta figura.1 Persoa representante da Consellería de Educación.1 Persoa representante do Departamento de Asuntos Sociais.1 Secretaria/o que será sempre persoal funcionario da administración local. a) Expoñer, coñecer e avaliar a situación en materia de convivencia escolar no concello de Pontedeume. b) Determinar as posibles actuacións e programas destinados a colaborar na mellora da convivencia escolar, establecendo prioridades e colaboracións na achega de recursos. c) Establecer os ditames que sobre a materia lle sexan solicitados. d) Aprobar as actas das sesións anteriores. A) Réxime de sesións O Pleno da Mesa pola Convivencia Escolar reunirase con carácter ordinario dúas veces no curso escolar. A primeira nos primeiros meses do curso e a segunda ao final do mesmo. Con carácter extraordinario, reunirase, previa convocatoria para o efecto, cantas veces o estime a/o presidenta/e, á vista dos asuntos a tratar, a urxencia e transcendencia. Poderá tamén celebrarse sesión extraordinaria cando o pida cando menos a cuarta parte do número persoas vogais. En cada convocatoria, na que se especificará a data, hora e lugar en que se celebrará a sesión, expresarase por escrito a orde do día, que deberá ser remitida a cada unha das persoas membros da Mesa cando sexan convocadas. De cada sesión darase conta nunha acta que redactará a/o secretaria/o e que deberá ir subscrita pola persoa que teña ese cargo co visto e prace da/o presidenta/e. Esta acta remitirase a todas as persoas membros da mesa xunto coa orde do día na próxima sesión, e o primeiro punto de dita orde será o coñecemento e aprobación, se procede, da mesma. As sesións serán convocadas cunha antelación mínima de 2 días hábiles. O prazo entre a primeira e a segunda será de media hora, sendo necesario en primeira convocatoria, para celebrar a sesión, a asistencia da maioría simple e, dun terzo das persoas compoñentes da mesa, en segunda convocatoria, que nunca poderá ser inferior a tres. A/O presidenta/e, ou a petición dalgún persoa membro da Mesa, poderá invitar ao Pleno a canto persoal técnico municipal estime oportuno co fin de que interveñan nos termos que se lles solicite. Igualmente, a/o presidenta/e poderá invitar a persoas de recoñecida solvencia e interese no campo do sector da Educación, da Psicoloxía ou da Convivencia Social. As persoas que constitúan a Mesa pertencentes á Corporación Municipal conservarán a súa condición na Mesa mentres permanezan nos seus cargos como membros da Corporación. As persoas representantes designadas polos organismos, colectivos e entidades representados polo Pleno, serán designados pola entidade respectiva, de acordo coas súas normas internas de funcionamento ao inicio de cada curso escolar. Se unha persoa representante dos organismos, colectivos ou entidades aos que se fixo mención deixase de formar parte da organización respectiva, ou esta desaparecese ou cambiase de natureza ou finalidade, esa persoa representante causará baixa automática na Mesa. Corresponde á presidenta/e da Mesa: a) Ostentar a representación da Mesa. b) Presidir as sesións do Pleno e moderar os debates. c) Asegurar o cumprimento dos acordos. d) Velar polo cumprimento deste regulamento. e) Someter iniciativas e propostas a consideración do Pleno. f) Exercer cantas funcións lle asigne a Mesa, sempre que sexan inherentes á súa condición, así como cantas competencias que a lexislación de carácter local lle atribúe á/ao aaldesa/alcalde como presidenta/e de órgano plenario. A mesa dotarase dunha/dun secretaria/o que será unha/un empregado/a público/a do Concello de Pontedeume. O/A secretaria/o terá as seguintes funcións: a) Asistir á Presidencia e o Pleno en todos aqueles asuntos para os que se lle requira e que sexan inherentes á súa condición. b) Efectuar as convocatorias das sesións do Pleno, mediando orde da Presidencia, así como as citacións ás persoas membros da Mesa, remitindo a documentación correspondente. c) Levantar actas do Pleno. d) Cantas funcións lle encomende o Pleno e que sexan propias da súa condición. O nomeamento das/dos vogais farase de acordo coas normas internas que para este fin teñan designados os distintos colectivos e persoas que constitúen a comunidade educativa. Pode producirse o cesamento de vogais polos seguintes motivos: a) A petición propia.- Neste suposto a persoa vogal cesada será substituída pola que se designe na entidade á que representa, sendo a dita entidade a que deberá nomear a persoa substituta para vogal que se incorpore. b) Por acordo da entidade ou organismo representado na Mesa. O organismo de que se trate, ao igual que no apartado anterior, deberá designar unha nova persoa representante. O presente Regulamento entrará en vigor, segundo prescribe o artigo 70.2 en relación co 65.2 da Lei 7/1985, de 2 de abril, reguladora das bases do réxime local, aos quince días da súa completa publicación no Boletín Oficial da Provincia da Coruña. Contra o presente Acordo poderase interpor recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia con sede na Coruña no prazo de dous meses a contar desde o día seguinte á publicación do presente anuncio, de conformidade cos artigos 30, 114.1c) e 112.3 da Lei 39/2015, de 1 de outubro, do procedemento administrativo común das Administracións Públicas e os artigos 8, 10 e 46 da Lei 29/1998, de 13 de xullo, da Xurisdición Contencioso-Administrativa. O anterior, sen prexuízo de que se poida interpoñer calquera outro recurso que sexa procedente e se estime oportuno. Documento asinado dixitalmente por don Bernardo Fernández Piñeiro, alcalde-presidente, en Pontedeume o día 27 de xaneiro de 2022.